जम्मू-कश्मीर: पुलवामा में सुरक्षाबलों से मुठभेड़ में 3 आतंकी ढेर, चलाया जा रहा सर्च ऑपरेशन
रविवार को पुलवामा के पाहू इलाके में आतंकियों और सुरक्षा बलों के बीच मुठभेड़ हुई है। इस बारे में कश्मीर पुलिस के IG विजय कुमार का बयान भी सामने आया है।
जम्मू-कश्मीर: आतंकियों के खिलाफ सुरक्षाबलों द्वारा ताबड़तोड़ कार्रवाई की जा रही है। ताजा मामला कश्मीर के पुलवामा जिले का है। यहां रविवार दोपहर को आतंकियों ने सुरक्षाबलों पर हमला किया, जिसके बाद जवानों ने आतंकियों को मुंहतोड़ जवाब दिया है। मिली जानकारी के मुताबिक, अब तक इस एनकाउंटर में 3 आतंकी मारे गए हैं।खबर है कि इस इलाके में अभी और आतंकी छिपे हो सकते हैं, इसलिए सुरक्षाबलों द्वारा सर्च अभियान चलाया जा रहा है। मारे गए आतंकी लश्कर के बताए जा रहे हैं। गौरतलब है कि बीते 3 दिन में ये चौथा एनकाउंटर है। रविवार को पुलवामा के पाहू इलाके में आतंकियों और सुरक्षा बलों के बीच मुठभेड़ हुई है। इस बारे में कश्मीर पुलिस के IG विजय कुमार का बयान भी सामने आया है। उन्होंने बताया है कि लश्कर-ए-तैयबा के 3 आतंकियों के लिए घेराबंदी की गई थी। सर्च ऑपरेशन अभी भी जारी है।पुलिस का कहना है कि उन्हें रविवार को जानकारी मिली थी कि इस इलाके में आतंकी छिपे हुए हैं। जिसके बाद यहां सर्च ऑपरेशन चलाया गया। सर्च के दौरान आतंकियों ने सुरक्षाबलों पर हमला कर दिया, जिसके बाद मुठभेड़ शुरू हुई। जवानों की जवाबी कार्रवाई में 3 आतंकी मारे गए।